google/wiki40b huggingface dataset:
József Nagy (politik)

Život

József Nagy absolvoval Vysokú školu ekonomickú v Bratislave. 
Pôsobil na postoch riaditeľa spoločnosti Dunstav v Dunajskej Strede, 4P publications, Therma a ako predseda predstavenstva v Agrostav Komárno a Therma.
Jeho manželka je spisovateľka Petra Nagyová-Džerengová, majú štyri deti.

Politická činnosť

Po parlamentných voľbách v roku 2010 sa stal poslancom NR SR za stranu Most-híd. Mandátu sa vzdal pre nezlučiteľnosť funkcií, keď počas októbra 2010 pôsobil ako štátny tajomník na ministerstve pôdohospodárstva.
Dňa 2. novembra 2010 ho prezident menoval do funkcie ministra životného prostredia. Ministerstvo obnovilo svoju činnosť k 1. novembru odčlenením od ministerstva pôdohospodárstva. József Nagy za svoje priority označil protipovodňové opatrenia. Vyjadril sa, že sa pokúsi získať doplatok vo výške 15 mil. eur za kauzu predaja emisných kvót od spoločnosti Interblue Group, ktorý uskutočnil jeho predchodca Ján Chrbet.
Ako minister presadzoval tzv. zelenú tripartitu, tj. spojenie mimovládnych organizácii a obcí, ktoré by mali pôsobiť v agende ministerstva..
Vo v krajských voľbách v roku 2013 kandidoval za poslanca a získal 8 794 hlasov, čo bolo najviac nielen v Trnavskom kraji, ale na celom Slovensku.
Phishing

Phishing je činnosť, pri ktorej sa podvodník snaží pomocou návnady v elektronickej komunikácii vylákať a neoprávnene získať od používateľov osobné údaje ako sú heslá, používateľské mená a ďalšie podrobnosti napríklad o platobných kartách, aby ich mohol zneužiť na nekalé účely ako vydieranie, krádež peňazí alebo identity.

Názov

Výraz „phishing“ je v angličtine novotvar, ktorý vznikol na základe homofónnej podoby so slovom „fishing“, ktoré znamená rybolov, a naznačuje podobný význam chytania obete na návnadu. (Tiež zjednodušene interpretované aj ako angl. password fishing – doslova (rybo)lovenie hesiel.)  Začiatočné písmená „ph-“ sú odkazom na "phreaking”, ktorý využívali v minulom storočí pri svojom experimentovaní s možnosťami telekomunikačných systémov hakeri, ktorí zašli až za hranice legálnosti. Do slovenčiny sa zatiaľ neprekladá. Podvodník, ktorý využíva phishing sa nazýva phisher.

Princíp

Existuje viacero spôsobov lovenia hesiel. Najčastejšie však phishing prebieha tak, že podvodník (útočník) sa pomocou podvodného (klamlivého) e-mailu (z angl. email spoofing – doslova vodiť za nos, všeobecnejšie email od falošného odosielateľa) alebo instant messagingu, SMS alebo inej komunikácie napríklad na sociálnej sieti alebo webov alebo reklám alebo malware snaží nasmerovať používateľa na webstránku alebo všeobecnejšie URL adresu, ktorú pripravil práve na tento podvodný účel. Webstránka môže vyzerať ako presná kópia už existujúcej dôveryhodnej stránky, ktorú bežne používateľ navštevuje (napríklad stránka banky) alebo ponúka nejaké výhody po prihlásení. Meno a heslo a ostatné údaje zadané do takejto phishingovej stránky, sa dostanú k podvodníkovi, ktorý ich môže zneužiť sám alebo predať iným.
Kollárovci

Videoklipy

V septembri 2015 uviedli videoklip k piesni Daj mi lásku, daj . Režisérsky, kameru a produkciu na klipe vytvorili: Marian Mihy Mihalov, Marek Bernát, Peter Suľovský, Michal Kotora.
V máji 2017 uviedli vo videoklipe pieseň Anka, Anka. Pieseň hudobne zaranžovali Kollárovci z ľudovej piesne Anka, Anka rád ťa mám. Scenár vytvoril Marek Kollár, réžia a kamera: Franky Stružák, kameraman: Marko Procházka. Hercké obsadenie vidoklipu: Lívia Soroková, Pavol Borko, MUDr. Ladislav Socháň, Mária Ovčárová a hasiči z Liptovského Mikuláša. Pieseň vyšla v tom istom roku na albume: Neúprosný čas.
Pred letným turné v lete 2019 s názvom Mega turné open air 2019, ktoré sa koná po celom Slovensku od 22. júna do 18. augusta nahrali spolu s kapelou Kandráčovci novú pieseň - Chlapci spod Tatier . Videoklip k piesni zverejnila televízia Joj  na svojom oficiálnom youtube kanáli 20. júna 2019 . Videoklip vyrobila P & C - Super Media Group. Producentmi pesničky sú Zoli Tóth a Braňo Jančich. Hudbu a text k piesni napísal Braňo Jančich.
Jodofor

Jodofor je prípravok obsahujúci jód v komplexe s rozpúšťacím činidlom, napríklad tenzidom alebo povidónom (v tomto prípade ide o jódovaný povidón). Výsledkom je vo vode rozpustná látka, ktorá v roztoku uvoľňuje voľný jód. Jodofor sa pripravuje zmiešavaním jódu s rozpúšťacím činidlom; proces možno urýchliť zahrievaním.

Domáce použitie

Zriedený jodofor sa často používa pri domácom varení piva a pri domácej výrobe vína k sanitácii zariadenia a fliaš. Výhodou oproti iným sanitačným prípravkom je, že ak sa použije v správnom pomere, prechádza z roztoku priamo do plynnej fázy a nezanecháva žiadny zvyšok. Na plastových častiach, s ktorými sa dostane do kontaktu, môže zanechať nepekné oranžovohnedé sfarbenie.
Jodofor je k dispozícii v rôznych koncentráciách a pred použitím sa ďalej riedi vodou. Vhodné riedenie býva napísané na obale prípravku, väčšinou je 1:1 000 alebo 1:100. Zariadenie, ktoré má byť sanitované, malo by sa najprv dôkladne vyčistiť a po aplikácii roztoku, by sa mal roztok nechať pôsobiť najmenej 2 minúty.
Vlčkovice - Dubský rybník

Ochrana

Predmetom ochrany je kunka červenobruchá (Bombina bombina) a jej biotop. Je veľmi ohrozeným druhom, nakoľko jej populácie sú závislé od dostatku vodných plôch bez intenzívneho rybárskeho hospodárenia.
Lokalita bola zaradená do zoznamu európsky významných lokalít pod kódovým číslom CZ0213084.
Photofiltre

Photofiltre je grafický počítačový program distribuovaný pod licenciou freeware, použiteľný len pre nekomerčné účely (Od verzie 8.1.0 je nutné zakúpiť licenciu). Prvá verzia programu bola vydaná v apríli 2005, posledná aktualizácia bola v septembri 2009. Autorom programu je francúzsky programátor Antonio Da Cruz.

Možnosti programu

Program ponúka mnoho nástrojov na manipuláciu s obrázkami, rôzne obrazové filtre, možnosti korekcií fotografií a pridávania širokého spektra efektov. Možno pracovať s rôznymi typmi obrázkových súborov (BMP, GIF, JPEG, PNG, RLE, TGA, TIFF, EPS, EMF a pod.).
Vzhľadom k veľkej sade funkcií a možnosti, že je distribuovaný ako freeware bol program ocenený v rôznych odborných časopisoch venujúcich sa informačným technológiám a taktiež si získal uznanie na niekoľkých internetových portáloch. Program je distribuovaný vo viacerých jazykoch, zahŕňajúci aj český a slovenský jazyk .
Derby della Mole

Známe incidenty

Pred derby v sezóne 2007/08 vypukol po neprístojnom chovaní fanúšikov chaos, ktorý musela upokojovať polícia. Chuligáni podpaľovali smetné koše a autá na uliciach. Výsledkom boli dvaja zranení policajti a 40 zatknutí fanúšikovia.
La Fajolle

Poloha

Obec má rozlohu 15,79 km². Najvyšší bod je položený 2 059 m n. m. a najnižší bod 1 069 m n. m.

Obyvateľstvo

Počet obyvateľov obce je 15 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Telemark

Telemark Fylke je územnosprávna jednotka v južnom Nórsku. Správnym centrom územia je mesto Skien, správcom kraja je Fylkesmann i Telemark. Počet obyvateľov dosiahol v roku 2014 171 333 a rozloha kraja je 13 854 km².

Poloha

Telemark hraničí na východe s krajom Vestfold, na severe a severovýchode s krajom Buskerud a na západe je Hordaland, Rogaland a Aust-Agder. Na juhovýchode obmýva brehy Telemarku Skagerrak. Významnejšími tokmi sú Skienselva, Måna, Kvenna a jazerá Fyresvatnet, Nisser, Møsvatnet, Bandåk, Tinnsjå​​ a Norsjø. 
Územím Telemarku prechádza železnica z Oslo do Kristiansandu a Stavangeru, pri pobreží cesta E18, severnejšie cesta E134.

Dejiny

Telemark bol do roku 1919 známy ako Bratsberg amt.
Amfiteáter (obytný komplex)

Amfiteáter je rezidenčný komplex v Žiline, v štvrti Bôrik. Komplex navrhol architekt Amir Mann.
Tvoria ho dve 8-poschodové a jedna 25-podlažná budova, ktorá je najvyššou budovou v meste a je jednou z najvyšších obytných budov na Slovensku s výškou 77,8 metra. Najvyššia obytná budova na Slovensku je polyfunkčný dom Glória.
Komplex dostal svoje meno po bývalom letnom kine s rovnomenným názvom, ktoré sa nachádzalo na rovnakom mieste. Jeho súčasťou je 198 bytov od 2-izbových až po 5-izbové mezonety (obytné plochy od 53 do 224 m²). Celý objekt je strážený, vrátane podzemného parkoviska a je vybavený viacerými službami pre obvyvateľov.
Výstavba komplexu vyvolala protesty miestnych obyvateľov, najmä pre jej mohutnosť v porovnaní s okolitou nízkou, rodinnou zástavbou. Dnes je dominantou Žiliny. Zaujímavosťou budovy je, že na hranách má osvetľovacie diódy, ktoré večer svietia a vytvárajú svetelný rám budovy.
Táto stavba bola dokončená v roku 2010, ale neprebehla ešte kolaudácia.
Ekológia človeka

Ekológia človeka alebo humánna ekológia je disciplína ekológie zaoberajúca sa štúdiom rastu, rozloženia a organizácie vzájomných vzťahov medzi ľudskými spoločenstvami a inými ľuďmi, inými druhmi a ich (prirodzeným alebo umelým) životným prostredím.

Humánna ekológia v USA

Po pripravných prácach geografa J. Paula Gooda v raných rokoch 20. storočia bola oblasť humánnej ekológie v USA v 20. rokoch 20. storočia ďalej rozvíjaná skupinou sociológov školy Chicago School (Robertom E. Parkom, Ernestom W. Burgessom a predovšetkým Robertom D. Mc Kenziem) ako aj Howardom W. Odumom a indickým sociológom Radhakamal Mukerjee. V 50. rokoch 20. storočia bolo humánnoekologické myšlienkové bohatstvo v sociológii síce zastúpené skôr zriedkavejšie (výnimka napr. Amos Hawley). V 70. rokoch boli humánnoekologické témy zastupované v sociológii prominentnejšie, predovšetkým Williamom R. Cattonom a Riley E. Dunlapom. Cattonova a Dunlapova základná myšlienka bola oddialiť sa od Durkheimovej paradigmy, teda od objasňovania sociálnych skutočností len prostredníctvom sociálnych faktov. Namiesto toho chceli do sociológie zaviesť fyzické a biologické faktory, ako nezávislé, sociálnu štruktúru a iné sociálne fenomény ovplyvňujúce premenné veličiny.
Túto zmenu paradigmy je možné označiť ako zmenu od klasicko-sociologického human exemptionalism paradigm (HEP) k new ecological paradigm respektívne new enviromental paradigm (NEP). Tým je myslené, že ľudia už ďalej nemajú byt vnímaný ako výnimočny živočíšny druh, ktorý je kultúryschopný a tým schopný sa prisposobovať aj mimo genetickej evolúcie, ktorý je silnejšie ovplyvnovaný prostredníctvom sociálnych ako biologických predlôh. Namiesto toho sú ľudia v rámci humánnej ekológie skúmaný ako jeden z mnohých živočíšnych druhov, ktoré interagírujú s ohraničeným prirodzeným okolím. Medzi touto novou paradigmou a klasickou sociologickou formuláciou sa v očiach mnohých kritikov nachádzala línia konfliktu v tom, že tým spoločnosť a kultúra strácajú na hodnote. To vtedy niektorí sociológovia považovali za urážku, ale v dnešnej dobe sa to ujalo ako samozrejmosť a presadilo aj v iných subdisciplínach (napr. "Akteur-Netzwerk" teórii v sociológii ekonomiky).

Prírodovedná formulácia

Ekológia človeka sa interpretuje ako protiprúd k sociologickej interpretácii. Toto sa zakladá na vplyve Howarda W. Oduma, ktorý v USA výslovne zaviedol ľudí ako druh, v jednej z prvých rozsiahlych učebníc pre (prírodovednú) ekológiu (Fundamentals of Ecology, 1959). Človek síce zastáva na základe jeho veľkého množstva a jeho výnimočných schopností pre ekosystém Zem špeciálnu rolu, ale informačné, energické a látkové toky prenikajú ľudskou spoločnosťou porovnateľným spôsobom ako cez populácie iních živočíšnych druhov, takže prírodovedecký náhľad je oprávnený. Moderná príručka ekológie človeka je napríklad Nentwig (2005). Na Slovensku spracovali tému humánnej ekológie vo forme pomocnej učebnice napríklad Oto Majzlan a Vasko Kusin (2006).
Delettes

Poloha

Obec má rozlohu 14,69 km². Najvyšší bod je položený 138 m n. m. a najnižší bod 36 m n. m.

Obyvateľstvo

Počet obyvateľov obce je 1 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Microsite

Microsite (často nazývaná aj ako minisite) slúži ako doplnkový alebo podporný web pre hlavnú stránku. Ide o určitú marketingovú stratégiu, keď sa informácie o nejakom produkte, udalosti a pod. nevložia na hlavnú stránku alebo na niektorú z podstránok, ale vytvorí sa samostatná stránka, väčšinou na vlastnej doméne alebo na subdoméne.
Tieto stránky sú vytvárané z viacerých dôvodov. Mnoho internetových obchodov ich používa na zvýšenie alebo podporu predaja určitého konkrétneho produktu. Ďalej sa využívajú pre určité špecifické udalosti alebo informácie, ktoré nezapadajú do koncepcie hlavného webu. Existujú aj prípady, keď sú stránky vytvárané kvôli ziskom z reklamy. Časté je aj vytváranie kvôli zisku tematických odkazov, ktoré vám pomáhajú pri SEO, avšak podľa odborníkov nie sú až tak hodnotné ako sa mnohí domnievajú. 
Hlavnou výhodou je vysoký pomer cena/prínos pokiaľ je stránka dobre vytvorená. Ceny sa pohybujú od 50€ vyššie a platíte už iba za správu servera (ktorú môžete mať v niektorých prípadoch zadarmo) a doménu (ktorá sa dá tiež získať zadarmo)
Épinouze

Poloha

Obec má rozlohu 11,21 km². Najvyšší bod je položený 248 m n. m. a najnižší bod 191 m n. m.

Obyvateľstvo

Počet obyvateľov obce je 1 494 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Barbant

Poloha

Obec má rozlohu 42,47 km². Najvyšší bod je položený 247 m n. m. a najnižší bod 144 m n. m.

Obyvateľstvo

Počet obyvateľov obce je 357 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Izolant

Izolant, alebo tiež izolácia je látka, ktorá izoluje, čiže oddeľuje jeden predmet od druhého, (predmet od okolitého prostredia, dve prostredia) s cieľom zabrániť kontakt predmetov (predmetov a okolia, dvoch okolí) alebo s cieľom zabrániť prenos fyzikálneho javu z jedného predmetu na druhý (medzi predmetom a okolím, alebo viacerých okolí).
Izolácia proti nežiaducim vplyvom, zásahom – tepelným zmenám (teplu, chladu), vlhkosti, vode, zvuku, hluku, požiaru, agresívnym látkam, vibráciám, vnikaniu vzduchu a podobne.
Príkladom je tepelný izolant bráni prenosu tepla, elektrický izolant – bráni prenosu elektrickej energie, izolácia proti vlhkosti (brány prestupu vody), lakový náter (chráni natretý predmet pred vonkajšími vplyvmi) a pod.
Pre bližšie informácie pozri izolácia.
Tetra červenoplutvá

Pôvod

Pochádza z južnej Ameriky (Paraguaj a severná Argentína).
Braňo Holiček

Životopis

Braňo Holiček pochádza z Košíc. Jeho rodičia sú Ľubica a Jaroslav Holičkovci. Má dvoch bratov.
Keďže mal herecký a spevácky talent, študoval na Základnej umeleckej alternatívnej škole v Košiciach. Tam tiež účinkoval v detských hrách a muzikáloch. Zúčastnil sa rôznych speváckych súťaží. Neskôr vyštudoval Pražské konzervatórium, v súčasnosti je študentom DAMU, odbor réžia alternatívneho divadla.
V roku 1997 získal hlavnú rolu v muzikáli Oliver!, ktorý uvádzalo Východoslovenské štátne divadlo v Košiciach.
V roku 1998 mu vyšlo jeho prvé debutové CD Kik Flip s 11 pesničkami rôznych žánrov (k piesni Naša trieda si dokonca zložil text a hudbu sám). Naspieval tiež dve pesničky na soundtracku k filmu Fontána pre Zuzanu 3.
Hral tiež hlavnú úlohu v koprodukčnom filme Sokoliar Tomáš.
Už počas štúdia na DAMU sa začal profesionálne venovať divadelnej réžii, v súčasnosti pôsobí ako kmeňový režisér divadla Ypsilon, ale aj v pražskej Meet Factory a iných.
V roku 2012 bol nominovaný na cenu Český tučňák so svojím absolentským predstavením z DAMU Masakr v Paříži. V decembri 2012 uvedie v pražskom divadle Ypsilon satirickú politickú hru Demo Demokracie.
V marci 2013 získal Cenu Alfréda Radoka ako Talent roku. 
S manželkou Vendulou majú 3 deti - syna Huga (2012?) a dvojčatá dcérky Dorotku a Žofinku (2016).
Ruské národné basketbalové družstvo žien

Vrcholné podujatia

Ruské družstvo je jedným z najúspešnejích európskych i svetových tímov. Na každom z vrcholných podujatí si vybojovalo medaily. V rokoch 2004 a 2008 dokázalo získať bronzové medaily na letných olympijských hrách, ku ktorým pridalo z majstrovstiev sveta 3 strieborné medaily, keď vo finálových stretnutiach dvakrát prehralo s USA a raz s Austráliou. Najúspešnejšie bolo na majstrovstvách Európy, z ktorých si prinieslo 8 medailí, tie najhodnotnejšie v rokoch 2003, 2007 a 2011.
Ruederbach

Poloha

Obec má rozlohu 4,46 km². Najvyšší bod je položený 424 m n. m. a najnižší bod 335 m n. m.

Obyvateľstvo

Počet obyvateľov obce je 363 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Homs (mesto v Sýrii)

Dejiny

Homs bol dobytý moslimami v 7. storočí. Moslimské dynastie stredoveku súperili o nadvládu nad mestom pre jeho strategickú polohu v oblasti. Úpadok Homsu nastal počas vlády Osmanskej ríše a až v 19. storočí sa význam mesta opäť obnovil, tentoraz pre rozvoj priemyslu na spracovanie bavlny. Počas francúzskeho mandátu sa mesto stalo sídlom odboja a po získaní nezávislosti Sýrie zase sídlom odporu strany Baas voči prvým sýrskym vládam. Homs zohráva kľúčovú rolu aj v prebiehajúcej sýrskej občianskej vojne proti sýrskej vláde a od mája 2011 je postihnutý konfliktom.
Mesen

Obyvateľstvo

Mesto má približne 950 obyvateľov (2010) a je najmenšie mesto Belgicka.
Saint-Sulpice-de-Grimbouville

Poloha

Obec má rozlohu 4,32 km². Najvyšší bod je položený 121 m n. m. a najnižší bod 1 m n. m.

Obyvateľstvo

Počet obyvateľov obce je 182 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Julien-en-Quint

Poloha

Obec má rozlohu 47,35 km². Najvyšší bod je položený 1 692 m n. m. a najnižší bod 498 m n. m.

Obyvateľstvo

Počet obyvateľov obce je 147 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fraisans

Poloha

Obec má rozlohu 16,9 km². Najvyšší bod je položený 279 m n. m. a najnižší bod 209 m n. m.

Obyvateľstvo

Počet obyvateľov obce je 1 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Svrček poľný

Svrček poľný (Gryllus campestris) je druh hmyzu z čeľade svrčkovité (Gryllidae).

Opis

Je to najväčší svrček žijúci na Slovensku, dorastá do rozmerov 20 – 26 mm. Prevažne býva sfarbený do čierna. Výrazná guľovitá hlava a zavalitejšie valcovité telo sú prispôsobené k životu v podzemných dierach. Sluchové orgány má umiestnené na predných holeniach.Obidve pohlavia žijú v samostatných chodbách. Samčeky počas letných nocí sedia pred chodbami a cvrlikajú pomocou predných blanitých krídel - snažia sa prilákať samice. Samice sa vyznačujú typickým kladielkom. Svrček poľný žije v kolóniách.

Výskyt

Obľúbeným prostredím sú suchšie lúky a trávnaté stráne. Je rozšírený v celej strednej Európe, na niektorých miestach môže byť dosť hojný.

Ekológia

Je veľmi plachý. Svrček poľný si v zemi vyhrabáva diery. Vydáva cvrlikavý zvuk, ktorý vzniká trením krídel. Živí sa článkonožcami a rastlinnou potravou. Samička znáša do podzemných dier relatívne veľké množstvo vajíčok. Larvy v dierach prezimujú.
Pole (algebra)

V abstraktnej algebre označuje pole algebrickú štruktúru zloženú z množiny a na nej definovaných dvoch operácií, ktoré sa správajú podobne ako sčítanie a násobenie na racionálnych či reálnych číslach. Tento stupeň abstrakcie nám umožňuje študovať všetky podobné štruktúry naraz. Pole je teleso, v ktorom je multiplikatívna operácia komutatívna.

Úvod

Polia sú dôležité objekty, pretože poskytujú užitočné zovšeobecnenie mnohých rôznych systémov, vrátane číselných, ako sú racionálne, reálne a komplexné čísla. Platia v nich klasické pravidlá asociativity, komutativity a distributivity. Polia sa vyskytujú v rozmanitých oblastiach matematiky (pozri aj príklady nižšie).
V časoch, keď sa abstraktná algebra ešte vyvíjala, zvyčajne definície polí neobsahovali požiadavku komutativity multiplikatívnej operácie a to, čo dnes nazývame poľom, by sa vtedy nazývalo komutatívnym poľom alebo racionálnou doménou. Všetky bežne zaužívané definície v súčasnosti majú komutatívnu multiplikatívnu operáciu. Štruktúry podobné poliam, v ktorých multiplikatívna operácia nie je komutatívna, dnes nazývame telesá. Niektoré kultúry a jazyky nemajú ani samostatné slovo označujúce pole, napr. vo francúzštine sa nazývajú corps commutatif (komutatívne teleso).
Koncept poľa sa používa napr. aj vo vektorových priestoroch a maticiach, dvoch štruktúrach z lineárnej algebry obsahujúcich prvky daných polí. Galoisova teória študuje symetrie rovníc skúmaním spôsobov, akými polia môžu byť obsiahnuté v iných poliach. (Pozri aj teória polí (algebra)).
Aténsky námorný spolok

Aténsky námorný spolok alebo Délsky spolok združoval takmer 200 gréckych štátov ohrozených expanziou Perzskej ríše. Prvý spolok vznikol v rokoch 478 - 477 pred Kr. a jeho sídlom bol ostrov Délos. Keď hrozilo obsadenie ostrova Peržanmi, Aténčania preniesli spolkovú pokladnicu, do ktorej prispievali všetky spolkové štáty, do Atén. 
Členmi spolku sa stali hlavne najviac ohrozené štáty na pobreží Malej Ázie a ostrovy v Egejskom mori. Každý z členov spolku musel prispievať na obranu buď priamo, postavením istého počtu lodí, alebo finančne, do spolkovej pokladnice.
Po úspešných vojnách proti Peržanom prevahu v spolku získali Atény, ktorí využívali spolkové peniaze podľa potreby (výstavba Partenónu, Propylají). Niektorých členov spolku, ktorí chceli z neho vystúpiť si Aténčania podmanili vojenskou silou. 
V boji proti Peržanom dosiahol spolok najväčší úspech v bitke pri Eurymedóne roku 466 pred n.l. V rokoch 431 - 404 spolok bojoval proti Peloponézskemu spolku. Po víťazstve Sparty bol spolok rozpustený.
V rokoch 378 - 377 vytvorili Aténčania nový spolok, v ktorom už bolo menej štátov. Zanikol asi po 20 rokoch existencie.
Ústredná knižnica Slovenskej akadémie vied

Dejiny

Svoj súčasný názov nesie knižnica od apríla 1954. Spravuje však fondy knižníc, ktoré boli založené skôr: Knižnice Slovenskej akadémie vied a umení (1942 - 1953), Knižnice Slovenskej učenej spoločnosti (1938 - 1942) a Knižnice Učenej spoločnosti Šafárikovej (1926 - 1928) ako aj Lyceálnej knižnice (Evanjelického lýcea) s počiatkom v 17. storočí. Spravuje tiež časť fondu knižnice Spolku prírodovedcov a lekárov v Bratislave, založeného v roku 1856, fond bývalej Maďarskej spoločnosti pre vedu, literatúru a umenie v Bratislave, fond staršej knižnice SNR a knižnice bývalého Československo-sovietskeho inštitútu. V roku 1953 vznikla SAV a po SAVU prebrala aj jej hlavnú knižnicu a knižničný fond v rozsahu 70 000 jednotiek. Knižnica bola v roku 1954 premenovaná na Ústrednú knižnicu Slovenskej akadémie vied.

Knižničný fond

Ústredná knižnica SAV má od roku 1947 právo povinného výtlačku kníh vydaných na Slovensku, do roku 1992 tiež z územia Česka. S Akadémiou vied Českej republiky si však vymieňa publikácie. Knižnica odoberá vyše 800 periodík, z toho 200 zahraničných. Od roku 1994 knižnica zhromažďuje publikácie Svetovej banky a od roku 2001 Medzinárodného menového fondu. Knižnica tiež vlastní zbierku historických kníh a rukopisov zo 16. až 19. storočia. Medzi jej historickými zbierkami je najznámejšia zbierka Lyceálnej knižnice z Bratislavy. Knižnica disponuje niekoľkými študovňami a skladmi. V roku 1984 obsahovala 1,7 milióna knižničných jednotiek. 
V roku 2013 knižnica získala 6 678 knižných jednotiek a 889 dochádzajúcich titulov periodík.

Služby

Knižnica poskytuje 55 hodín výpožičných služieb týždenne. V roku 2013 250 dní ročne. „Pre vedeckých pracovníkov SAV sa poskytovali popri základných službách aj špeciálne služby, napr. medzinárodná medziknižničná výpožičná služba, dlhodobé výpožičky, sprístupňovanie vonkajších elektronických informačných zdrojov, prideľovanie periodík získaných medzinárodnou výmenou, rešeršné služby,  metodické a školiace služby a konzultácie.“
La Haute-Beaume

Poloha

La Haute-Beaume má rozlohu 7,13 km². Najvyšší bod je položený 1 690 m n. m. a najnižší bod 993 m n. m.

Obyvateľstvo

La Haute-Beaume má 10 obyvateľov (2009).
Graf vývoja obyvateľstva:
Zdroje: INSEE
Nonvilliers-Grandhoux

Poloha

Obec má rozlohu 21,61 km². Najvyšší bod je položený 256 m n. m. a najnižší bod 165 m n. m.

Obyvateľstvo

Počet obyvateľov obce je 420 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Európy vo futbale 2016 – skupina B

Skupina B bola jednou zo šiestich skupín turnaja Majstrovstiev Európy vo futbale 2016. Jej účastníkmi boli Anglicko, Rusko, Wales a Slovensko. Zápasy sa hrali medzi 11. – 20. júnom 2016.
Vraiville

Poloha

Obec má rozlohu 6,82 km². Najvyšší bod je položený 164 m n. m. a najnižší bod 115 m n. m.

Obyvateľstvo

Počet obyvateľov obce je 582 (2009).
Nasledujúci graf zobrazuje vývoj počtu obyvateľov v obci.
Zdroje: INSEE